Diari Oficial de la Generalitat Valenciana


Sumari del DOGV 9020, del 15-02-2021 (2021/1082)

RESOLUCIÓ de 4 de febrer de 2021, de la Direcció General de Funció Pública, per la qual es convoca una borsa d'ocupació temporal per al nomenament de personal funcionari interí i/o nomenament provisional per millora d'ocupació en llocs de treball de l'agrupació professional funcionarial de serveis de suport sociosanitaris i educatius de l'Administració de la Generalitat APF-05-01, corresponent a l'IJP-8110.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9020

Data del DOGV
:   15-02-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/1082


Data del document
:   04-02-2021

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública
    * concurs administratiu

RESOLUCIÓ de 4 de febrer de 2021, de la Direcció General de Funció Pública, per la qual es convoca una borsa d'ocupació temporal per al nomenament de personal funcionari interí i/o nomenament provisional per millora d'ocupació en llocs de treball de l'agrupació professional funcionarial de serveis de suport sociosanitaris i educatius de l'Administració de la Generalitat APF-05-01, corresponent a l'UIP-3852. [2021/1082]  
  
  
L'article 5 de l'Ordre de 18/2018, 19 de juliol, de la Conselleria de Justícia, Administració Pública, Reformes Democràtiques i Llibertats Públiques, sobre regulació de borses d'ocupació temporal per a proveir provisionalment llocs de treball de l'Administració de la Generalitat, disposa que quan finalitze cada procés selectiu d'ingrés en l'Administració de la Generalitat la direcció general competent en matèria de funció pública, oïda la Comissió de Seguiment, convocarà la constitució de la borsa entre les persones aspirants que complisquen els requisits per a formar-ne part previstos en l'article 4.1.a de l'ordre esmentada:  
  
a) El personal que, havent participat en les proves selectives d'accés al cos i escala, haja aprovat algun exercici.  
b) El personal funcionari interí, laboral temporal o en nomenament provisional per millora d'ocupació que haja cessat en un lloc del cos i escala de la borsa que es convoca, sempre que haja participat i haja sigut qualificat en el procés selectiu del qual deriva la borsa que es constitueix.  
c) El personal funcionari de carrera que, havent participat en el procés selectiu del cos i escala del qual es constitueix la borsa, haja aprovat algun exercici en un procés del mateix cos, escala, agrupació professional funcionarial (d'ara en avant, APF) o categoria professional derivat d'un decret d'oferta d'ocupació anterior. A aquest efecte, es considera que els llocs sempre han estat classificats en el cos, l'escala, l'APF o la categoria professional que conste en la relació de llocs de treball.  
  
Els articles 34 i 35 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs i mobilitat del personal de la funció pública valenciana, regula la constitució i el funcionament de les borses d'ocupació temporal. En aquestes, seran integrades les persones aspirants ordenades per la suma de la puntuació que els corresponga, conforme amb la baremació de mèrits prevista en l'article 9 de l'esmentada Ordre 18/2018, si bé aquest ordre de prelació tindrà les excepcions establides en l'article 6 d'aquesta ordre.  
  
Mitjançant l'Ordre 13/18, de 25 de juny, de la Conselleria de Justícia, Administració Pública, Reformes Democràtiques i Llibertats Públiques, es van convocar proves selectives d'accés a l'agrupació professional funcionarial de serveis de suport sociosanitaris i educatius de l'Administració de la Generalitat APF-05-01, torn d'accés lliure, corresponent a l'DNK-6942 per al personal de l'Administració de la Generalitat (convocatòries 40/16).  
Finalitzat el procés selectiu corresponent a aquesta convocatòria 40/16, és procedent, en l'exercici de les facultats que té conferides aquesta Direcció General de Funció Pública, oïda la Comissió de Seguiment de Borses d'Ocupació Temporal i de conformitat amb el que s'estableix en el Decret 172/2020, de 30 d'octubre, del Consell, pel qual s'aprova el Reglament orgànic i funcional de la Conselleria de Justícia, Interior i Administració Pública, convocar la constitució de la borsa conforme amb les bases següents:  
  
Primera. Convocatòria de la borsa d'ocupació temporal  
Convocar la constitució de la borsa d'ocupació temporal per al nomenament de personal funcionari interí i/o nomenament provisional per millora d'ocupació de l'agrupació professional funcionarial de serveis de suport sociosanitaris i educatius de l'Administració de la Generalitat APF-05-01, torn d'accés lliure, a fi que, quan les necessitats del servei ho requerisquen, puguen proveir-se provisionalment llocs de treball classificats per a ser proveïts per aquest personal de l'Administració de la Generalitat, de conformitat amb el que estableix l'Ordre de 18/2018, 19 de juliol, de la Conselleria de Justícia, Administració Pública, Reformes Democràtiques i Llibertats Públiques, reguladora de la matèria.  
  
Segona. Integrants de la borsa  
La borsa estarà integrada per les persones que s'indiquen seguidament:  
a) El personal que, havent participat en les proves selectives d'accés a l'agrupació professional funcionarial de serveis de suport sociosanitaris i educatius de l'Administració de la Generalitat APF-05-01, convocatòria 40/16, torn d'accés lliure, haja aprovat algun exercici.  
  
b) El personal funcionari interí, laboral temporal o en nomenament provisional per millora d'ocupació que haja cessat en un lloc de l'agrupació professional funcionarial de serveis de suport sociosanitaris i educatius de l'Administració de la Generalitat APF-05-01, sempre que haja participat i haja sigut qualificat en el procés selectiu de la convocatòria 40/16.  
c) El personal funcionari de carrera que, havent participat en el procés selectiu de l'agrupació professional funcionarial de serveis de suport sociosanitaris i educatius de l'Administració de la Generalitat APF-05-01, del qual es constitueix la borsa (convocatòria 40/16), haja aprovat algun exercici en un procés selectiu del mateix cos inclòs en un decret d'oferta d'ocupació anterior al corresponent a l'VLE-0954. A aquest efecte, es considera que els llocs sempre han estat classificats en el cos APF-05-01.   
  
Tercera. Requisits de les persones aspirants  
1. Per a formar part de la borsa, cal que l'últim dia del termini de la presentació de sol·licituds per a formar-ne part s'estiga en possessió dels requisits exigits en la convocatòria de les proves selectives d'accés a l'agrupació professional funcionarial de serveis de suport sociosanitaris i educatius de l'Administració de la Generalitat APF-05-01, convocatòria 40/16. A més, per al nomenament de personal funcionari interí i/o nomenament provisional per millora d'ocupació, s'hauran de reunir els requisits específics del lloc a exercir en el seu cas.  
  
2. Els requisits exigits per a participar en la convocatòria 40/16 hauran de mantindre's durant la vigència de la present borsa.  
3. La possessió dels requisits exigits hauran d'acreditar-se abans del nomenament, en el termini que es concedisca a aquest efecte.  
4. L'ordre de prelació en la formació de la borsa s'obtindrà de la suma de la puntuació aconseguida d'acord amb el barem de mèrits que es detalla en l'apartat següent. En cas d'igualtat de puntuació, prevaldrà l'obtinguda pel personal amb diversitat funcional. Si l'empat es produeix entre persones amb diversitat funcional, es triarà la de més grau de discapacitat. Si l'empat encara persistira, caldria atindre's a la puntuació total obtinguda en les dues fases del procés. Si l'empat encara persistira, caldria atindre's a la puntuació obtinguda en cada apartat del barem començant pel primer. Finalment, es dirimirà a favor de la persona sol·licitant de més edat.  
5. El personal interí o en millora d'ocupació que, en la data de finalització del termini de presentació de sol·licituds assenyalat en la base sisena, exercisca un lloc de treball enquadrat en l'APF-05-01 per al qual haja sigut nomenat de la borsa gestionada per aquesta direcció general, haurà de sol·licitar ser integrat en la borsa en el termini de presentació de sol·licituds, si bé hi constarà com a «actiu» per estar laboralment actiu, i haurà de presentar, en el termini de deu dies comptats a partir de l'endemà de la data del cessament, davant de la Comissió de Seguiment, la sol·licitud d'activació en la situació de «disponible» o «disponible especial» que li corresponga.  
  
Quarta. Barem de mèrits  
Les persones aspirants seran ordenades prenent en consideració els mèrits i puntuacions següents:  
1. Experiència professional. El màxim de punts que es pot obtindre pel present apartat serà de 36 punts:  
- Temps de serveis prestats en llocs de treball de l'Administració de la Generalitat, o dels seus organismes autònoms, classificats per a la provisió per personal de l'agrupació professional funcionarial de serveis de suport sociosanitaris i educatius de l'Administració de la Generalitat APF-05-01, les competències en matèria de personal dels quals siguen exercides per la Conselleria de Justícia, Interior i Administració Pública: 0,15 punts per mes complet de servei en actiu.  
- Temps de serveis prestats en altres llocs de treball de l'Administració de la Generalitat, o dels seus organismes autònoms, les competències en matèria de personal dels quals les exercisca la Conselleria de Justícia, Interior i Administració Pública, no previstos en l'apartat anterior: 0,10 punts per cada mes complet de servei en actiu.  
  
- Temps de serveis prestats en altres administracions públiques, entitats públiques empresarials de la Generalitat i altres entitats de dret públic del sector públic de la Generalitat en llocs de treball amb funcions iguals a les corresponents a l'APF-05-01: 0,08 punts per cada mes complet de servei en actiu.  
2. Proves selectives. Es valoraran fins a un màxim de 50 punts, segons la puntuació obtinguda pels conceptes següents:  
a) Fins a un màxim de 25 punts, per haver superat la totalitat de les proves eliminatòries, o, si és el cas, una puntuació proporcional al nombre de proves superades en el concurs oposició per a l'ingrés en l'Administració de Generalitat en l'agrupació professional funcionarial de serveis de suport sociosanitaris i educatius de l'Administració de la Generalitat APF-05-01, convocatòria 40/16.  
b) Fins a un màxim de 25 punts, assignats proporcionalment a la suma de les notes de les proves realitzades per l'aspirant en el concurs oposició per a l'ingrés en l'Administració de Generalitat en l'agrupació professional funcionarial de serveis de suport sociosanitaris i educatius de l'Administració de la Generalitat APF-05-01, convocatòria 40/16.  
  
c) Fins a un màxim de 12 punts, per la superació de proves en anteriors processos selectius d'accés a l'agrupació professional funcionarial de serveis de suport sociosanitaris i educatius de l'Administració de la Generalitat APF-05-01 per a l'ingrés en l'Administració de la Generalitat, amb una valoració de 3 punts per prova aprovada de les dues últimes convocatòries.  
3. Valencià. La valoració dels coneixements de valencià s'efectuarà puntuant, fins a un màxim de 8 punts, el nivell més alt obtingut dels següents.  
  
Nivells Puntuació  
A1 0,5  
A2 (oral) 1  
B1 (elemental) 3  
B2 4  
C1 (mitjà) 6  
C2 (superior) 8  
  
  
Addicionalment, però sense passar el límit de 8 punts, es valoraran els certificats de capacitació tècnica (llenguatge administratiu, llenguatge de mitjans de comunicació i correcció de textos) expedits per la Junta Qualificadora de Coneixements de Valencià amb 0,5 punts cadascun.  
  
4. Idiomes comunitaris. Es valorarà fins a 4 punts el coneixement de llengües oficials de la Unió Europea diferents de la llengua espanyola segons els nivells especificats en la taula adjunta.  
El coneixement de cada idioma comunitari es valorarà conforme amb les puntuacions per curs o la seua equivalència si es tracta de cicles de l'escola oficial d'idiomes, o de nivells o certificats segons el Marc europeu comú de referència (nivell bàsic, nivell intermedi i nivell avançat), d'acord amb l'escala que es detalla en la taula adjunta al present punt.  
  
La valoració del coneixement de l'idioma comunitari s'efectuarà puntuant exclusivament el nivell més alt obtingut en cadascun dels idiomes comunitaris.  
Les equivalències entre els ensenyaments regulats pel Reial decret 967/1988, de 2 de setembre, i els regulats pels reials decrets 944/2003 i 1629/2006, de 29 de desembre (Llei orgànica 2/2006, de 3 de maig), i per la disposició final primera del Decret 138/2014, de 29 d'agost (Llei orgànica 8/2013, de 9 de desembre), són les que es detallen en la taula següent:  
  
5. Altres titulacions. Es valorarà la possessió de títols acadèmics iguals o superiors al que siga exigit per a l'acompliment dels llocs que s'han de cobrir fins a un màxim de 4 punts, assignant 2 punts per:  
a) Cada titulació que s'acredite de nivell acadèmic superior a l'establida com a requisit de participació en la borsa.  
b) Cada titulació addicional del mateix nivell acadèmic de l'acreditada com a requisit de participació en la borsa.  
La superació de les proves d'accés als diferents nivells educatius únicament es consideraran vàlides com a compliment del requisit d'accés quan no s'estiga en possessió de la titulació exigida, i en cap cas seran valorades com a mèrit.  
6. Grau de discapacitat Si l'aspirant acredita un grau de discapacitat igual o superior al 33 %, se li assignaran 5 punts, i si acredita un grau igual o superior al 65 %, la puntuació serà de 10 punts. Aquesta circumstància pot ser al·legada i puntuada en qualsevol moment en què s'acredite, així com rectificada en cas de millora de la persona després d'una revisió.  
  
Cinquena. Acreditació dels mèrits  
Sense perjudici del que es disposa en la normativa general reguladora del procediment administratiu comú, i mentre no siga possible la comprovació telemàtica entre administracions dels mèrits al·legats en el termini concedit a aquest efecte, l'aspirant acreditarà els requisits i els mèrits de la següent forma:  
1. Experiència professional: certificats oficials expedits per l'òrgan competent de l'administració corresponent.  
a) Als efectes exclusius del present barem, els llocs de treball la naturalesa jurídica dels quals haja sigut objecte de modificació es considerarà que sempre han tingut la mateixa classificació que posseïsquen en el moment de la sol·licitud d'integració en la borsa corresponent. Igualment, els llocs es consideraran que sempre han pertangut al cos, escala, APF o categoria professional en la qual es van integrar.  
b) Respecte dels serveis prestats i al·legats per les persones aspirants en llocs de treball de l'Administració de la Generalitat gestionats per la direcció general amb competències en matèria de funció pública, seran comprovats d'ofici. Si s'han prestat, però no s'han al·legat, no li seran valorats fins a l'actualització de la borsa.  
  
2. Proves selectives: es comprovarà d'ofici la puntuació obtinguda en cadascun dels exercicis realitzats per les persones aspirants.  
3. Valencià: certificats oficials expedits o homologats per la Junta Qualificadora de Coneixements de Valencià. Únicament es valoraran els certificats provisionals mentre la Junta no haja expedit els corresponents certificats definitius.  
4. Idiomes comunitaris: títols, diplomes i certificats expedits per les escoles oficials d'idiomes, per les universitats espanyoles que seguisquen el model d'acreditació d'exàmens de l'Associació de Centres de Llengües d'Educació Superior (ACLES), així com els que s'indiquen en la normativa per la qual s'estableix un sistema de reconeixement de la competència en llengües estrangeres a la Comunitat Valenciana.  
A l'efecte d'acreditar aquest mèrit, cal tindre en compte que les paperetes no serviran com a acreditació.  
5. Altres titulacions: titulacions acadèmiques oficials expedides per l'òrgan competent. En aquells supòsits en què l'expedició del títol es trobe en tràmit, es podrà acreditar mitjançant la presentació del certificat acadèmic de finalització d'estudis expedit per la universitat, juntament amb el rebut de l'abonament de les taxes corresponents.  
  
6. Persones amb diversitat funcional: Certificat acreditatiu del grau de discapacitat igual o superior al 33 % expedit per l'òrgan competent. Així com un certificat de capacitats a l'efecte de demanda d'ocupació, o, si és el cas, l'acreditació d'haver-lo sol·licitat.  
  
Sisena. Sol·licituds de participació i procediment de constitució  
1. Les persones aspirants hauran de presentar la sol·licitud d'inscripció, el full d'autobaremació i la documentació acreditativa del compliment dels requisits a què es refereix l'apartat segon, així com dels mèrits al·legats, en el termini de deu dies hàbils comptats des de l'endemà de la publicació de la present resolució en el Diari Oficial de la Generalitat Valenciana.  
2. La sol·licitud d'inscripció i el full d'autobaremació a què es refereix l'apartat anterior es troben disponibles en el següent enllaç de la pàgina web de la Conselleria de Justícia, Interior i Administració Pública. http://www.justicia.gva.es/web/recursos-humanos. Hauran d'emplenar-se en la web i es presentaran exclusivament en el registre telemàtic de la Generalitat mitjançant signatura electrònica, sense necessitat d'acudir a cap registre presencial.  
3. Les persones queden vinculades a les dades que hagen fet constar en la seua sol·licitud. Si els requisits o els mèrits ja consten acreditats i inscrits en el Registre de personal de l'Administració de la Generalitat, n'hi haurà prou amb al·legar-ho.  
4. La Comissió de Seguiment de les Borses d'Ocupació Temporal efectuarà la baremació de mèrits al·legats per les persones aspirants que complisquen els requisits per a l'admissió en la borsa, i procedirà a integrar-les en la borsa d'acord amb la puntuació resultant. La llista provisional de la Comissió es farà pública en la pàgina web de la Conselleria de Justícia, Interior i Administració Pública. http://www.justicia.gva.es/web/recursos-humanos En aquesta s'indicaran les causes d'exclusió i la puntuació assignada a les persones admeses.  
5. Les persones excloses i les persones admeses que hagen d'esmenar o aclarir algun mèrit disposaran d'un termini de deu dies hàbils comptats a partir de l'endemà de la publicació de la llista provisional per a al·legar les consideracions pertinents sobre la valoració provisional de mèrits. No podrà invocar-se cap mèrit que no haja sigut al·legat en la sol·licitud d'inscripció. La Comissió de Seguiment estudiarà les al·legacions presentades i formularà una proposta de llista definitiva a la Direcció General de Funció Pública, que dictarà una resolució i n'ordenarà la publicació en els llocs indicats anteriorment.  
  
6. En el cas que el nombre de sol·licituds siga molt superior a l'estimació de vacants que es preveja cobrir, la Comissió de Seguiment de les Borses d'Ocupació Temporal podrà acordar l'exclusió d'aquelles persones sol·licitants que no superen, segons l'autobaremació efectuada, una determinada puntuació mínima.  
7. Els mèrits que no consten inscrits i que no s'acrediten de la manera establida en la present convocatòria no es valoraran; a més, els mèrits al·legats hauran d'haver sigut obtinguts amb anterioritat a la data de finalització del termini de presentació de sol·licituds d'inscripció en la borsa.  
  
Setena. Àmbit territorial de les borses  
1. L'àmbit territorial d'aquesta borsa d'ocupació temporal és de caràcter provincial i la provisió de llocs s'efectuarà de conformitat amb el que es disposa en l'Ordre 18/2018, de 19 de juliol, de la Conselleria de Justícia, Administració Pública, Reformes Democràtiques i Llibertats Públiques.  
2. Les persones interessades hauran d'indicar en la sol·licitud d'inscripció la o les províncies en les quals estiguen interessades a ser nomenades, i no s'admetran, excepte causa justificada acordada per la Comissió de Seguiment de Borses d'Ocupació Temporal, posteriors canvis o ampliacions de província.  
  
Huitena. Normes de funcionament  
1. La present borsa s'ajustarà en el seu funcionament a allò que disposa l'Ordre 18/2018, de 19 de juliol, de la Conselleria de Justícia, Administració Pública, Reformes Democràtiques i Llibertats Públiques, així com als criteris de la Comissió de Seguiment.  
2. Els llocs seran proveïts per ordre de puntuació en el barem, amb les excepcions a l'ordre de prelació previstes en l'ordre reguladora.  
  
3. De conformitat amb el que s'estableix en l'article 4.1 de l'ordre esmentada, aquesta borsa tindrà caràcter preferent, i la borsa vigent fins a la constitució d'aquesta adquirirà el caràcter de supletòria.  
  
Novena. Recursos  
1. La present resolució posa fi a la via administrativa i contra aquesta es pot interposar recurs de reposició, amb caràcter potestatiu, davant del mateix òrgan que l'ha dictada, en el termini d'un mes a partir de l'endemà de publicar-se, de conformitat amb els articles 112, 114, 115, 123 i 124, de la Llei 39/2015, d'1 d'octubre, del procediment administratiu comú de les administracions públiques.  
2. Si no és objecte de recurs de reposició, i conformement amb el que disposen els articles 8, 14 i 46 de la Llei 29/1998, reguladora de la jurisdicció contenciosa administrativa, les persones interessades poden interposar recurs contenciós administratiu davant del Jutjat Contenciós Administratiu de València en el termini de dos mesos a comptar des de l'endemà de la publicació d'aquesta resolució.  
3. Les citacions en els recursos contenciosos administratius que se substancien contra la present resolució es realitzaran mitjançant la inserció del corresponent edicte en el Diari Oficial de la Generalitat Valenciana.  
  
València, 4 de febrer de 2021.- El director general de Funció Pública: David Alfonso Jarque.